"Seadusemuudatusest olid  nii alkoholitootjad kui ka reklaamifirmad teadlikud mitmed kuud enne rakendumist novembris. Ometi avastasime 5 kuud hiljem, et enamikel alkoholitööstuse kodulehtedel ei oldud reklaamide juurde hoiatustekste lisatud," ütles Eesti Karskusliidu esimees Lauri Beekmann. "Seejärel hakkasime leidma hoiatustekstideta reklaame nii suurtes portaalides, välipindadel ja firmade kaubaautodel. Tahtliku eksimisena hakkas asi paistma siis, kui nägime, et osad firmad esitlevad oma kaupu ilma hoiatustekstideta mitmes  järgnevas reklaamis. Kui olime esimese rikkumise korral esitanud kaebuse Tarbijakaitseametile ja nemad olid esitanud ettekirjutuse, mille järel hoiatustekst reklaamile lisati, pidime ometi mõned ajad hiljem avastama, et sama firma on uue reklaami esitlemisel taaskord hoiatusteksti unustanud," jutustas Beekmann.